17 से 90 फीसदी महंगा होगा नया घर सांई कॉलोनी में बढ़ेगी सर्वाधिक दर
12 इलाकों में आवासीय प्रापर्टी की प्रस्तावित दरें
10 मार्च तक मंगाए सुझाव और आपत्ति
भास्कर संवाददाता| विदिशा
एक अप्रैल के बाद प्रापर्टी की कीमतों में इजाफा होने जा रहा है। वर्ष 2017-18 की नई गाइड लाइन में निजी काॅलाेनियों की जमीनों के दाम बढ़ाने पर फोकस किया जा रहा है। आम लोगों का मकान खरीदने का सपना महंगा साबित होगा, वहीं कालोनाइजरों को भी प्रापर्टी की खरीदी में गिरावट आ सकती है। जिला मूल्यांकन समिति ने डेढ़ दर्जन निजी कालोनियों की दरों में वृद्धि के प्रस्ताव का अनुमोदन किया है। हालांकि इस प्रस्तावित दरों के लिए 10 मार्च तक सुझाव व आपत्ति मंगाए गए हैं। जिला प्रशासन की नजर में इस बार सिर्फ चुनिंदा प्राॅपर्टी के दामों में इजाफा किया जा रहा है। ये चुनिंदा इलाके शहर में विकसित हो रही निजी कालोनियां हैं। जिला मूल्यांकन समिति ने शहर की निजी कालोनियों में लगभग 17 प्रतिशत से लेकर 90 फीसदी तक दरों में वृद्धि करने का प्रस्ताव रखा है। कुछ कालोनियों के दाम अनुमान से बहुत अधिक बढ़ाने के प्रस्ताव से आम लोगों सहित कालोनाइजरों को काफी महंगा साबित होगा।
फरवरी तक हुई 11840 रजिस्ट्रियों से 47.5 करोड़
पिछले वर्षों की तुलना में रजिस्ट्रियों की संख्या में काफी अंतर दिखाई दे रहा है। वर्ष 2016-17 में फरवरी माह तक 11840 रजिस्ट्रियां हो चुकी हैं। इन रजिस्ट्रियों में लगी स्टांप ड्यूटी से करीब 47.5 करोड़ की आय रही है, जबकि पिछले साल 2015-16 में कुल 13200 रजिस्ट्रियां हुईं थीं, जिनसे होने वाली आय 46 करोड़ रुपए थी।
इस साल नहीं बढ़ाए जाएंगे कृषिभूमि के दाम
जिले में कहीं भी कृषि भूमि भूमि के दाम नहीं बढ़ाने के प्रस्ताव अनुमोदित हुआ है। वरिष्ठ जिला पंजीयक डॉ. श्री कुमार ने बताया कि जिला मूल्यांकन समिति ने इस बार कृषि क्षेत्र की भूमि की दरों में वृद्धि नहीं किए जाने का प्रस्ताव रखा है। उन्होंने बताया कि विदिशा जिला कृषि प्रधान जिला है।
दो काॅलोनियों के दाम 90 फीसदी तक बढ़ाए
कालोनियां तेजी से विकसित हो रही हैं। इनमें कुछ काॅलोनियां तो आवासीय बस्ती के आसपास भी डेवलप हो रही हैं या हो चुकी हैं। ऐसी कॉलाेनियों में पिछले साल की तुलना में करीब 90 फीसदी तक दर बढ़ाने का प्रस्ताव रखा है। शहर की अनुपम मेगा सिटी कालोनी और सांई धाम काॅलोनी की दर पिछले साल 5900 वर्ग मीटर थी, जो कि इस साल 11000 रुपए प्रति वर्ग मीटर की दर के प्रस्तावों का जिला मूल्यांकन समिति ने अनुमोदन किया है।
शहरी क्षेत्र वर्तमान प्रस्तावित
रेट दर
रियल एस्टेट में आएगी मंदी
जो नई दर प्रस्तावित की गई हैं उनसे रियल एस्टेट में मंदी आएगी। नोटबंदी के बाद से रियल एस्टेट में पहले से मंदी छाई हुई है। दर अधिक बढ़ने से प्रापर्टी की खरीदी में गिरावट होगी। प्रियंक गगरानी, काॅलोनाइजर
सांई एनक्लेब 5200 9200 गोदावरी ग्रीन 7000 9000
बालाजी एवेन्यू 7000 10100
कृष्णा एवेन्यु 7000 10100
बालाजी एनक्लेब 8300 10100
अनुपम मेगासिटी 5900 11000
सांई धाम डंडापुरा 5900 11000
पार्वतीपुरम 6000 7000
वैशाली विहार 6000 7000
बालाजी पुरम 5200 7000
विट्ठल नगर 5700 7000
संजय कालोनी 5900 96000
(प्रापर्टी की दर वर्ग मीटर में है)
पिछले साल 5900 वर्गमीटर थी रेट अब 11000 का भेजा प्रस्ताव
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva awa_Deva mag_Deva hin_Deva hne_Deva mai_Deva mai_Deva hne_Deva mai_Deva bho_Deva awa_Deva mai_Deva bho_Deva mag_Deva bho_Deva hin_Deva hin_Deva